ইয়েমেনে ফের হামলা ইজরায়েলের! মৃত ৩৫

ওয়েব ডেস্ক : কয়েকদিন আগে ইজরায়েল (Israel) বাহিনীর হামলায় মৃত্যু হয়েছিল হাউথি প্রধানমন্ত্রীর। তার বদলা নিতে সম্প্রতি ইজরায়েলে ড্রোন হামলা চালিয়েছিল ইয়েমেন (Yemen)। এবার সেই হামলার পাল্টা দিল তেল আভিভ। বুধবার ইয়েমেনের রাজধানী সানাতে হামলা চালাল আইডিএফ (IDF)। আর এই হামলায় মৃত্যু হল ৩৫ জনের। এর ফলে দু দেশের মধ্যে সংঘর্ষ বাড়তে পারে বলে আশঙ্কা করা হচ্ছে।

ইয়েমেনের (Yemen) স্বাস্থ্য মন্ত্রকের তরফে জানানো হয়েছে, ইয়েমেনের রাজধানীর উপর গালোবর্ষণ করে আইডিএফ। ঘটনায় মৃত্যু হয়েছে ৩৫ জনের। ঘটনায় আরও ১৩১ জন গুরুতর আহত হয়েছেন বলে খবর। ইজরায়েলের (Israel) বাহিনীর এই হামলায় একাধিক বাড়ি ও হাসপাতাল ক্ষতিগ্রস্ত হয়েছে বলে জানা যাচ্ছে।

আরও খবর : নেপালের জেল থেকে পালাল ১৫ হাজার অপরাধী!

এই হামলা নিয়ে হাউথিদের মুখপাত্র ইয়াহিয়া সারি বলেছেন, ইজরায়েলের তরফে যে হামলা চালানো হয়েছিল তা প্রতিরোধ করা হয়েছে হাউথিদের তরফে। এমনকি ইজরায়েলের বিমান লক্ষ্য করে সারফেস-টু-এয়ার মিসাইল ছোড়া হয় বলে জানিয়েছেন তিনি।

প্রসঙ্গত, হাউথি প্রধানমন্ত্রীর মৃত্যুর বদলা নিতে ইজরায়েলে গত রবিবার ড্রোন হামলা চালিয়েছিল ইয়েমেন (Yemen)। সেই সময় বেশ কয়েকটি ড্রোনকে গুলি করে নামানো হয়েছিল ইজরায়েল (Israel) সেনার তরফে। সেই হামলার এবার পাল্টা হামলা চালানো হল ইজরায়েলের তরফে। এই হামলায় ইয়েমেনে ৩৫ জনের মৃত্যু হয়েছে বলে খবর। অন্যদিকে গত ৬ মে আমেরিকা ও হাউথিদের মধ্যে শান্তিচুক্তি স্বাক্ষরিত হয়েছিল। তবে ইজারায়েলের ক্ষেত্রে এই চুক্তি কার্যকর হবে না বলে সাফ জানিয়ে দেওয়া হয়েছে হাউথিদের তরফে।